
Šiaulių lopšelio-darželio „Dainelė“ 
direktoriaus 2018 m. lapkričio 9 d.
įsakymo Nr. V-60 

RESPUBLIKINĖ IKIMOKYKLINIŲ UGDYMO ĮSTAIGŲ 
PEDAGOGŲ IR VAIKŲ PAŽINTINĖ KONFERENCIJA
„VAIKŲ SVEIKATA METŲ KARUSELĖJE“
 NUOSTATAI


I SKYRIUS
BENDROSIOS NUOSTATOS

1. Respublikinės pedagogų ir vaikų pažintinės konferencijos „Vaikų sveikata metų karuselėje“ (toliau – Konferencija) nuostatai reglamentuoja Konferencijos tikslą, uždavinius, dalyvius, organizavimo tvarką, terminus.
2. Konferenciją organizuoja Šiaulių lopšelis-darželis „Dainelė“.
3. Konferencijos nuostatai skelbiami Šiaulių lopšelio-darželio „Dainelė“ internetinėje svetainėje www.dainele.mir.lt.
4. Konferencijos partneris – Šiaulių miesto savivaldybės sveikatos visuomenės biuras.

II SKYRIUS
TIKSLAS IR UŽDAVINIAI

5. Konferencijos tikslas – sveikos gyvensenos skatinimas šeimoje, įstaigos bendruomenėje, gerosios patirties sklaida.
6. Konferencijos uždaviniai:
6.1. suteikti galimybę kiekvienam konferencijos dalyviui realizuoti savo idėjas, išreikšti sukauptas žinias;
6.2. formuoti sveikos gyvensenos nuostatas per patirtį;
6.3. plėtoti tarpinstitucinį bendravimą ir bendradarbiavimą ne tradicinėmis formomis. 

III SKYRIUS
DALYVIAI

1. Konferencijoje dalyvauja Respublikos ikimokyklinių ugdymo įstaigų priešmokyklinių grupių ugdytiniai (2-3 ugdytiniai), jų tėvai ir pedagogai. 

IV SKYRIUS
ORGANIZAVIMAS IR TERMINAI

8. Konferencija vyks 2018 m. lapkričio 22 d., 10.00 val. Šiaulių lopšelyje-darželyje „Dainelė“, Dainų g. 28, Šiauliai.
9. Konferencijos darbo formos: žodiniai ir/arba stendiniai pranešimai.
10. Pranešimai turi būti informatyvūs, atitinkantys Konferencijos problemines sritis:
10.1. Sveikos mitybos įpročių formavimas įvairiais metų laikais.
10.2. Aktyvus laisvalaikis su šeima.
10.3. Grūdinimosi svarba vaiko gyvenime.
10.4. Asmens higiena – sveikatos pagrindas.
11. Reikalavimai stendiniams pranešimams:
11.1. stendinio pranešimo apimtis iki 1x1 m.; 
11.2. pranešimo tematika turi būti skirta pasirinktai probleminei sričiai pristatyti;
11.3. pranešime gali būti naudojami vaikų piešiniai, nuotraukos;
11.4. stendinį pranešimą dalyviai pakomentuoja žodžiu (pristatyme gali dalyvauti pedagogai ir tėvai).
12. Reikalavimai žodiniams pranešimams:
12.1. iki 12 skaidrių paruoštas pristatymas su Microsoft Power Point programa;
12.2. pranešimo pristatymo trukmė iki 8 min. (pristatyme gali dalyvauti pedagogai ir tėvai);
12.3. pranešimo tematika turi atspindėti problemines sritis.
[bookmark: page2]13. Norintys dalyvauti Konferencijoje, registruojasi iki 2018 m. lapkričio 19 d., užpildžius dalyvio anketą (Priedas) ir siunčia elektroniniu paštu dainele@splius.lt.
14. Siekiant užtikrinti sklandžią Konferencijos eigą, iki 2018 m. lapkričio 20 d., dalyviai pristato/atsiunčia žodinio pranešimo skaidres, kurios bus įkeltos į kompiuterį.
15. Užsiregistravę į Konferenciją dalyviai gaus konferencijos programą el. paštu, nurodytu dalyvio anketoje.
16. Informacija teikiama telefonu (8-41) 55-28-73.

V SKYRIUS
BAIGIAMOSIOS NUOSTATOS

17. Pranešėjams bus išduodamos padėkos už dalyvavimą ir metodinės veiklos pažymos.

___________________________
































				Respublikinė ikimokyklinių ugdymo įstaigų 
				pedagogų ir vaikų pažintinės konferencijos
				„Vaikų sveikata metų karuselėje“ nuostatų
				Priedas


DALYVIO ANKETA


	Įstaigos pavadinimas, el. pašto adresas



	

	Dalyvių vardai, pavardės



	

	Pedagogo vardas, pavardė, el. paštas, telefono numeris



	

	Pranešimo pavadinimas


	

	Pranešimo forma (stendinis ar žodinis)


	□ Stendinis
□ Žodinis

	Probleminė sritis (pažymėkite).





	□ Sveikos mitybos įpročių formavimas įvairiais metų laikais. 
□ Aktyvus laisvalaikis su šeima.
□ Grūdinimosi svarba vaiko gyvenime.
□ Asmens higiena – sveikatos pagrindas.


___________________
